ANAN ยอด Presale จะเร่งตัวขึ้นใน 2H60 แนะซื้อเป้า 5.8 บ.
โบรกฯแนะนำซื้อ ANAN เป้า 5.80 บาท ยอด Presale จะเร่งตัวขึ้นในครึ่งปีหลังของปีนี้
21 เม.ย. 2560

บล.เคจีไอ (ประเทศไทย) ระบุในบทวิเคราะห์วันนี้ (21 เม.ย.60) แนะนำหุ้น บริษัท อนันดา ดีเวลลอปเม้นท์ จำกัด (มหาชน) หรือ ANAN (เป้าพื้นฐาน 5.8 บาท) ฝ่ายวิจัยฯ ประเมินตัวเลข Presale จะเร่งตัวขึ้นในครึ่งหลังปี 60 โดยมีแผนจะเปิดโครงการใหม่ 7 โครงการในครึ่งแรกปี 60 (คอนโดมิเนียม 3 โครงการ และโครงการแนวราบอีก 4 โครงการ) และอีก 10 โครงการในครึ่งหลังปี 60 (คอนโดมิเนียม 9 โครงการ และโครงการแนวราบ 1 โครงการ) ประเมินแนวรับ 4.82 บาท แนวต้าน 4.98 บาท หากทะลุผ่านแนวต้านดังกล่าวได้ ประเมินมีโอกาสทดสอบแนวต้านถัดไปที่ 5.10 บาท (Stop loss 4.76 บาท)